1. **R E P U B L I K A H R V A T S K A**
2. **VUKOVARSKO-SRIJEMSKA ŽUPANIJA**
3. **OPĆINA BABINA GREDA**
4. **OPĆINSKO VIJEĆE**
5. KLASA: 302-02/22-01/14
6. URBROJ: 2196-7-01-22-1
7. Babina Greda, 07. lipnja 2022. godine

Temelju članka 18. Statuta Općine Babina Greda („Sl. vjesnik“11/09, 04/13, 03/14, 01/18, 13/18, 27/18-pročišćeni tekst, 21A/19, 03/20 i 04/21), Općinsko vijeće Općine Babina Greda, na svojoj 11. sjednici dana 07. lipnja 2022. godine donosi:

**O D L U K U**

o poticanju razvoja i unapređenja gospodarskih aktivnosti

na području Općine Babina Greda za 2022. godinu

Članak 1.

Strateškim okvirom „Strategija pametnog sela Općine Babina Greda 2021-2027“ istaknuto je sljedeće: Specifični cilj 1: Razviti održivije i konkurentnije gospodarstvo, prvenstveno dodavanjem nove vrijednosti lokalnim proizvodima i Specifični cilj 4: Jačati prepoznatljivost identiteta te na njemu temeljnih proizvoda i usluga Babine Grede - Operativni cilj 4.3: Razviti turistički proizvod (posebno u segmentima manifestacijskog, gastronomskog, kulturnog, izletničkog i tranzitnog turizma), donosi se Program poticanja razvoja i unapređenja gospodarskih aktivnosti na području Općine Babina Greda za 2022. godinu.

Članak 2.

Program poticanja razvoja i unapređenja gospodarskih aktivnosti na području Općine Babina Greda za 2022. godinu je sastavni dio ove odluke.

Članak 3.

Ovaj Program stupa na snagu osmog dana od dan objave u „Službenom vjesniku“ Vukovarsko-srijemske županije.

**Predsjednik Općinskog vijeća**

Tomo Đaković

Temelju članka 18. Statuta Općine Babina Greda („Sl. vjesnik“11/09, 04/13, 03/14, 01/18, 13/18, 27/18-pročišćeni tekst, 21A/19, 03/20 i 04/21), Općinsko vijeće Općine Babina Greda, na svojoj 11. sjednici dana 07. lipnja 2022. godine, donosi:

PROGRAM

Poticanja razvoja i unapređenja gospodarskih aktivnosti

na području općine Babina Greda za 2022. godinu

Članak 1.

Strateškim okvirom „Strategija pametnog sela Općine Babina Greda 2021-2027“ istaknuto je sljedeće: Specifični cilj 1: Razviti održivije i konkurentnije gospodarstvo, prvenstveno dodavanjem nove vrijednosti lokalnim proizvodima i Specifični cilj 4: Jačati prepoznatljivost identiteta te na njemu temeljnih proizvoda i usluga Babine Grede - Operativni cilj 4.3: Razviti turistički proizvod (posebno u segmentima manifestacijskog, gastronomskog, kulturnog, izletničkog i tranzitnog turizma).

Članak 2.

Kako bi se dao doprinos u ostvarenju ciljeva/prioriteta iz strateškog dokumenta općine, Općina Babina Greda donosi „Program poticanja razvoja i unapređenja gospodarskih aktivnosti na području općine Babina Greda za 2022. godinu“ kroz koji namjerava provoditi sljedeće mjere:

**MJERA 1. POTPORA ZA RAZVOJ I UNAPREĐENJE TURISTIČKE INFRASTRUKTURE KROZ ULAGANJA U SMJEŠTAJNE KAPACITETE**

CILJEVI:

* jačanje turizma kao jednog od mogućih pokretača ukupnog razvoja gospodarstva općine,
* stvaranje pretpostavki za razvoj turizma kroz poticanje ulaganja u smještajne kapacitete.

KORISNICI:

* postojeći i poduzetnici početnici registrirani kao trgovačka društva, obrti i obiteljska poljoprivredna gospodarstva, a koji imaju sjedište na području općine Babina Greda.

IZNOS SREDSTAVA:

* sufinancirati će se 70% opravdanih/prihvatljivih troškova provedbe pojedinačnog projekta, a najviše do 20.000,00 HRK po pojedinom korisniku,
* sredstva potpore su bespovratna i dodjeljuju se iz proračuna općine Babina Greda.

NAMJENA SREDSTAVA:

* obnova, uređenje i/ili opremanje objekata/smještajnih kapaciteta (soba za iznajmljivanje, apartmana, hostela i pansiona) uključujući i ulaganja u projektno – tehničku dokumentaciju,

Bespovratna sredstva će se dodjeljivati projektima koji će se realizirati na području općine Babina Greda.

NAČIN PODNOŠENJA ZAHTJEVA ZA POTPORU:

* nakon donošenja Pravilnika o provedbi programa „Poticanja razvoja i unapređenja gospodarskih aktivnosti na području općine Babina Greda za 2022. godinu“, općina će raspisati Javni poziv za dodjelu bespovratnih sredstava,
* Pravilnikom o provedbi programa te Javnim pozivom za dodjelu bespovratnih sredstava utvrditi će se kriteriji koje potencijalni korisnici sredstava moraju ispuniti kako bi se natjecali za bespovratna sredstva, zatim kriteriji odabira/ocjene zaprimljenih projektnih prijava kao i dokumentacija potrebna za prijavu projektnih prijedloga.

Članak 3.

**MJERA 2. POTPORA ZA POKRETANJE, UNAPREĐENJE I RAZVOJ GOSPODARSKIH AKTIVNOSTI POSTOJEĆIH I NOVIH SUBJEKATA MALOG GOSPODARSTVA**

CILJEVI:

* potpora razvoju gospodarstva kroz poticanje ulaganja u proizvodne djelatnosti,
* stvaranje financijskih pretpostavki za razvoj konkurentnog gospodarstva.

KORISNICI:

* subjekti mikro, malog i srednjeg gospodarstva (trgovačka društva i obrti) registrirani na području općine Babina Greda.

IZNOS SREDSTAVA:

* sufinancirati će se 70% opravdanih/prihvatljivih troškova provedbe pojedinačnog projekta, a najviše do 300.000,00 HRK po pojedinom korisniku,
* sredstva potpore su bespovratna i dodjeljuju se iz proračuna općine Babina Greda.

NAMJENA SREDSTAVA:

* ulaganja u izgradnju i/ili opremanje proizvodnih objekata uključujući troškove projektno – tehničke dokumentacije i energetskih priključaka,

Bespovratna sredstva će se dodjeljivati projektima koji će se realizirati na području općine Babina Greda i koji se odnose na ulaganja u proizvodne djelatnosti.

NAČIN PODNOŠENJA ZAHTJEVA ZA POTPORU:

* nakon donošenja Pravilnika o provedbi programa „Poticanja razvoja i unapređenja gospodarskih aktivnosti na području općine Babina Greda za 2022. godinu“, općina će raspisati Javni poziv za dodjelu bespovratnih sredstava ,
* Pravilnikom o provedbi programa te Javnim pozivom za dodjelu bespovratnih sredstava utvrditi će se kriteriji koje potencijalni korisnici sredstava moraju ispuniti kako bi se natjecali za bespovratna sredstva, zatim kriteriji odabira/ocjene zaprimljenih projektnih prijava kao i dokumentacija potrebna za prijavu projektnih prijedloga.

Članak 4.

**MJERA 3. POTPORA ZA RAZVOJ I UNAPREĐENJE USLUŽNIH DJELATNOSTI**

CILJEVI:

* potpora razvoju gospodarstva kroz poticanje ulaganja u uslužne i proizvodne djelatnosti,

KORISNICI:

* subjekti mikro gospodarstva (trgovačka društva i obrti) registrirani na području općine Babina Greda.

IZNOS SREDSTAVA:

* sufinancirati će se 70% opravdanih/prihvatljivih troškova provedbe pojedinačnog projekta, a najviše do 20.000,00 HRK po pojedinom korisniku,
* sredstva potpore su bespovratna i dodjeljuju se iz proračuna općine Babina Greda.

NAMJENA SREDSTAVA:

* nabava novih alata, novih strojeva, novih postrojenja i opreme, novih mjernih i kontrolnih uređaja i instrumenata od ovlaštenih prodavača strojeva i opreme.

Bespovratna sredstva će se dodjeljivati projektima koji će se realizirati na području općine Babina Greda i koji se odnose na ulaganja u uslužne i proizvodne djelatnosti.

NAČIN PODNOŠENJA ZAHTJEVA ZA POTPORU:

* nakon donošenja Pravilnika o provedbi programa „Poticanja razvoja i unapređenja gospodarskih aktivnosti na području općine Babina Greda za 2022. godinu“, općina će raspisati Javni poziv za dodjelu bespovratnih sredstava ,
* Pravilnikom o provedbi programa te Javnim pozivom za dodjelu bespovratnih sredstava utvrditi će se kriteriji koje potencijalni korisnici sredstava moraju ispuniti kako bi se natjecali za bespovratna sredstva, zatim kriteriji odabira/ocjene zaprimljenih projektnih prijava kao i dokumentacija potrebna za prijavu projektnih prijedloga.

OPĆE OBVEZE KORISNIKA

Članak 5.

Pravo na korištenje potpore ima pravo korisnik odnosno podnositelj zahtjeva koji je registriran i ima sjedište na području Općine Babina Greda i da se mjesto ulaganja nalazi na području Općine Babina Greda.

Članak 6.

Korisnici se obvezuju na ispunjavanje Općih obveza:

* dokaz o implementaciji sredstava dobivenih ovim programom na području Općine Babina Greda,
* održavanje funkcije/statusa/dobara ostvarenih ovim Programom najmanje 2 godine od dana potpisivanja Ugovora o dodjeli potpore,
* dokaz o 30% uloženih sredstava u mjeru za koju se traži potpora (računi/ugovori/rješenja i potvrde o uplati po istima),
* u slučaju neispunjavanja obveza Korisnik je obvezan vratiti dodijeljena sredstva.

Članak 7.

Podnositelj prijave mora biti registriran najmanje tri mjeseca do trenutka podnošenja prijave. Potpore se ne dodjeljuju za troškove poreza, carina i druge srodne troškove. Trošak PDV-a prihvatljiv je za korisnike koji nisu u sustavu PDV-a, a neprihvatljiv trošak je za korisnike koji jesu u sustavu PDV-a.

NAČIN I UVJETI PODNOŠENJA ZAHTJEVA ZA POTPORU

Članak 8.

Zahtjevi se za 2022. godinu mogu podnositi zaključno s 30. studenoga. 2022. godine.

DONOŠENJE ODLUKE O ODABIRU I STUPANJE NA SNAGU

Članak 9.

Općinski načelnik raspisuje natječaj. Prijava na natječaj podnosi se Jedinstvenom upravnom odjelu sukladno Programu poticanja razvoja i unapređenja gospodarskih aktivnosti na području Općine Babina Greda za 2022. godinu.

KRITERIJI DODJELE

Članak 10.

Zahtjevi za potpore se rješavaju do utroška proračunskih sredstava.

Dopuštenost potpore sukladno Programu ocjenjuje povjerenstvo za ocjenu prijava koje se sastoji od 3 osobe.

Povjerenstvo za ocjenu prijava imenuje Općinski načelnik.

Općinski načelnik donosi Odluku o dodjeli sredstava na prijedlog Povjerenstva.

Temeljem odluke o dodjeli bespovratnih sredstava Općinski načelnik potpisuje Ugovor s Korisnikom.

Članak 11.

Općinsko vijeće ovlašćuje Općinskog načelnika za donošenje odluke, Pravilnika o provedbi programa i potpisivanje Ugovora iz članka. 10. stavak 5. ovog Programa.

MJERE OSIGURANJA

Članak 12.

Nakon zaprimanje odluke o dodjeli potpore za iznose veće od 5.000,00 kn u roku od 8 dana od potpisivanja Ugovora o dodjeli potpore, korisnik je dužan davatelju potpore dostaviti bjanko zadužnicu ovjerenu kod javnog bilježnika koja pokriva iznos dodijeljene potpore. Ukoliko se korisnik tokom provedbe ne pridržava preuzetih obveza ili na bilo koji način prekrši odredbe ovog Pravilnika davatelj potpore će ostvariti povrat već isplaćenih sredstava putem zadužnice i obustaviti daljnju dodjelu i isplatu potpore prema korisniku.

Članak 13.

Ovaj Program stupa na snagu osmog dana od dan objave u „Službenom vjesniku“ Vukovarsko-srijemske županije.

**Predsjednik Općinskog vijeća**

Tomo Đaković

KLASA: 302-02/22-01/14

URBROJ: 2196-7-01-22-1

U Babinoj Gredi, 07. lipnja 2022. godine